**Enyingi Öreghegy szőlőtermő területeinek értékelése**

**Készítette:**

*Fodor István László*

**Konzulens:**

*Kovács Barnabás Zoltán tanársegéd*

MATE Szőlészeti-borászati Intézet

**Kulcsszavak:** *Enying, Öreghegy, szőlőtermesztés, termőhelyi kataszter, talajvizsgálat, térinformatika*

Dolgozatomban arra kerestem a választ, hogy a Fejér megyében fekvő enyingi Öreghegy vajon milyen termőhelyi adottságokkal rendelkezik. Vajon tényleg olyan jó szőlőtermő területek vannak-e ott, mint amiket a helyi gazdák állítanak?

A sikeres minőségi szőlőtermesztést nagyban befolyásolja a termőterület környezete, adottsága, ezért is fontos megválasztani a megfelelő termőterületeket.

Ezeket a helyszíneket hivatott kategorizálni a termőhelyi kataszteri rendszer. A kataszteri rendszer besorolása alapján információkat kaphatunk az adott terület agrometerológiai, talaj és terepviszonyairól, tulajdonságairól.

Ahhoz, hogy az elején feltett kérdésekre választ adhassak, bemutattam a szükséges háttér anyagot, vizsgálati módszereket, térinformatikai eszközöket, valamint a kutatásomban szereplő helyszínt, az Öreghegyet. Ezt követően a munkám során talajmintákat gyűjtöttem, és vizsgáltam, melyek eredményeit a közöltem is, valamint különböző térinformatikai eszközöket használva végeztem a kutatásaim a kérdések megválaszolására.

Eredményeim alapján arra jutottam, hogy a kataszteri besorolás szerint az öreghegyi szőlőtermő területek a szőlőtermesztésére kedvező adottságúak. Ezek alapján úgy gondolom, hogy a helyi szőlősgazdák továbbra is büszkék lehetnek szőlőültetvényeikre, munkájukra, valamint érdemes további figyelmet fordítani a hasonló kisebb „szőlőhegyekre”.